รายการระหว่างกัน

ในปี 2549 บริษัทฯ
และบริษัทย่อยมีการทำรายการระหว่างกันกับกิจการและบุคคลที่อาจมีความขัดแย้ง
ดังที่ได้เปิดเผยไว้ในหมายเหตุประกอบงบการเงิน ข้อ 4
โดยรายการส่วนใหญ่เกิดกับกิจการที่มีกลุ่มจิราธิวัฒน์เป็นผู้ถือหุ้นใหญ่เช่นเดียวกับบริษัทฯ
ซึ่งในส่วนของบริษัท เซ็นทรัลพัฒนา จำกัด (มหาชน) มีการถือหุ้นใหญ่โดย กลุ่มจิราธิวัฒน์ (34%)
และ บริษัท เซ็นทรัลโฮลดิ้ง จำกัด (27%) รวมเป็นสัดส่วน 61%
ซึ่งลักษณะรายการและความจำเป็นของการทำรายการระหว่างกันกับกิจการและบุคคลที่เกี่ยวข้อง
สามารถสรุปได้ ดังต่อไปนี้

1. รายได้จากกิจการและบุคคลที่เกี่ยวข้องกัน ประกอบด้วย
รายได้จากการให้เช่าพื้นที่และการให้บริการสาธารณูปโภคภายในศูนย์การค้า,
รายได้จากการให้เช่าที่ดิน, รายได้ค่าบริหารงาน และ รายได้อื่น ๆ จากค่าเบี้ยประกันภัย,
ค่าภาษีโรงเรือน, ค่าใช้จ่ายส่งเสริมการขาย, ค่าธรรมเนียมค้ำประกัน และค่าบริการต่าง ๆ
ที่เรียกเก็บจากกิจการและบุคคลที่เกี่ยวข้องกัน

ความจำเป็นและสมเหตุสมผลของรายการ

บริษัทฯ ประกอบธุรกิจหลักในการให้เช่าและให้บริการพื้นที่ค้าปลีกภายในศูนย์การค้า
อาคารสำนักงาน อาคารที่พักอาศัย ศูนย์อาหาร สวนน้ำและสวนพักผ่อน
ที่ตั้งอยู่ในบริเวณโครงการศูนย์การค้า
ตลอดจนเป็นผู้ให้บริการสาธารณูปโภคภายในศูนย์การค้าของบริษัทฯ
ซึ่งบริษัทในกลุ่มเซ็นทรัลต่างประกอบธุรกิจที่เกี่ยวเนื่องและส่งเสริมกัน ประกอบด้วย
ห้างสรรพสินค้า, ซูเปอร์มาร์เก็ต, ร้านค้าปลีกและร้านอาหารแบรนด์ชั้นนำต่าง ๆ
โดยรายได้ส่วนใหญ่เป็นรายได้จากรายการค้าที่เป็นปกติธุรกิจตามเงื่อนไขการค้าทั่วไปจากกิจการและบุคคลที่เกี่ยวข้องกัน
ซึ่งนอกจากบริษัทฯ
จะมีพันธมิตรทางธุรกิจที่มีศักยภาพในการเติบโตและมีฐานะทางการเงินที่มั่นคงแล้ว
กิจการที่มีแบรนด์เป็นที่จดจำและเป็นที่นิยมจะช่วยดึงดูดให้ลูกค้าเข้ามาใช้บริการในศูนย์การค้ามากขึ้น
ซึ่งเป็นการเพิ่มผลตอบแทนให้กับบริษัทฯ และผู้ถือหุ้นโดยรวม โดยบริษัทฯ
มีนโยบายการกำหนดอัตราค่าเช่าและค่าบริการต่าง ๆ
เพื่อเรียกเก็บจากกิจการและบุคคลที่เกี่ยวข้องกัน ดังนี้

- อัตราค่าเช่า ค่าบริการ และค่าบริการสาธารณูปโภค จากการให้เช่าพื้นที่ในศูนย์การค้าที่บริษัทฯ
เรียกเก็บจากกิจการที่เกี่ยวข้องกัน จะเป็นไปตามราคาตลาด
ซึ่งหากเทียบเคียงกับร้านค้าอื่นที่เช่าอยู่บริเวณติดกันหรือใกล้เคียงกัน และอยู่ในชั้นเดียวกัน
จะมีอัตราค่าเช่าและค่าบริการใกล้เคียงกัน ทั้งนี้อัตราค่าเช่าจะขึ้นอยู่กับ ทำเล ขนาดพื้นที่
รูปแบบการเช่า ระยะเวลาที่เช่า และประเภทของการเช่า
และเป็นไปตามหลักการของรายการค้าที่เป็นปกติธุรกิจ

-   รายได้อื่นที่เกิดขึ้นจากการเรียกเก็บ ค่าเบี้ยประกันภัย, ค่าภาษีโรงเรือน,
    ค่าใช้จ่ายส่งเสริมการขาย, ค่าธรรมเนียมค้ำประกัน และค่าบริการต่าง ๆ
    ที่เรียกเก็บจากลูกค้าที่มาเช่าพื้นที่ในศูนย์การค้านั้น เกิดจากการดำเนินงานปกติของบริษัทฯ
    ซึ่งบริษัทฯ มีนโยบายและเกณฑ์ที่จะเรียกเก็บค่าใช้จ่ายดังกล่าวจากต้นทุนที่เกิดขึ้นจริง
    โดยดำเนินการเป็นมาตรฐานเดียวกันทั้งกับกิจการที่เกี่ยวข้องกันและลูกค้าทั่วไปที่มีลักษณะการเช่าพื้นที่ที่ใกล้เคียงกัน
    และเป็นไปตามหลักการของรายการค้าที่เป็นปกติธุรกิจ

-   รายได้จากการให้เช่าที่ดิน เกิดขึ้นเนื่องจากในบางโครงการ บริษัทฯ
    มีการพัฒนาโครงการขึ้นมาบนที่ดินแปลงเดียวกันกับบริษัทในกลุ่มเซ็นทรัล
    เพื่อผลประโยชน์ทางการตลาด และขนาดโครงการที่เหมาะสม
    ซึ่งการพัฒนาโครงการขึ้นมาบนที่ดินแปลงเดียวกันนั้น จะทำโดยให้บริษัทใดบริษัทหนึ่งเป็นผู้ซื้อ
    หรือเช่าที่ดินทั้งโครงการจากเจ้าของที่ดิน และจะแบ่งที่ดินให้กันโดยการให้เช่า
    หรือเช่าช่วงตามสัดส่วนพื้นที่ที่ต้องการ โดยใช้ราคาทุนบวกดอกเบี้ยที่เกิดขึ้นจริง
    ซึ่งรายการส่วนใหญ่ได้เกิดขึ้นก่อนที่บริษัทฯ
    จะจดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย
    และได้รับการประเมินราคาของสินทรัพย์ตามเกณฑ์ที่ตลาดหลักทรัพย์ฯ กำหนดแล้ว
    และรายได้จากค่าตอบแทนการเช่าที่ดินทุกรายการจะได้รับการตรวจสอบจากผู้สอบบัญชีของบริษัทฯ

-   รายได้จากการให้เช่าพื้นที่ขนาดใหญ่จะมีการตกลงค่าตอบแทนกันตั้งแต่ขั้นตอนการออกแบบโครงการ
    โดยอัตราค่าเช่าจะคำนวณจากต้นทุนค่าที่ดินและค่าก่อสร้างรวมด้วยดอกเบี้ยที่เกิดขึ้นจริงและค่าใช้จ่ายในการดำเนินงาน
    ซึ่งรายการส่วนใหญ่ได้เกิดขึ้นก่อนที่บริษัทฯ
    จะจดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย
    และได้รับการประเมินราคาของสินทรัพย์ตามเกณฑ์ที่ตลาดหลักทรัพย์ฯ กำหนดแล้ว
    และรายได้จากค่าตอบแทนการเช่าพื้นที่ใหญ่ทุกรายการจะได้รับการตรวจสอบจากผู้สอบบัญชีของบริษัทฯ

รายละเอียดรายได้จากกิจการและบุคคลที่เกี่ยวข้องกัน

+---------------------+-----+-----------------------------------------+
| กิจก                 | มูลค | ลักษณะรายการ                             |
| ารและบุคคลที่เกี่ยวข้องกัน | ่ารา |                                         |
|                     | ยกา |                                         |
|                     | รระ |                                         |
|                     | หว่า |                                         |
|                     | งกัน |                                         |
|                     |     |                                         |
|                     | (ล  |                                         |
|                     | ้านบ |                                         |
|                     | าท) |                                         |
+---------------------+-----+-----------------------------------------+
| 1.1 กลุ่มบริษัท เซ็นทรัล  | 422 | - บริษัทฯ มีรายได้ค่าเช่า ค่าบริการ             |
| รีเทล คอร์ปอเรชั่น จำกัด |     | ค่าบริการสาธารณูปโภค และรายได้อื่น ๆ          |
| (CRC)               |     | จากการให้เช่าพื้นที่ในศูนย์การค้าแก่ธุรกิจในกลุ่มบริษัท |
|                     |     | เซ็นทรัล รีเทล คอร์ปอเรชั่น จำกัด              |
| (กลุ่ม                |     | ซึ่งดำเนินธุรกิจค้าปลีก โดยประกอบไปด้วย         |
| จิราธิวัฒน์เป็นผู้ถือหุ้นใหญ่) |     | ห้างสรรพสินค้าเซ็นทรัล, ห้างสรรพสินค้าโรบินสัน,   |
|                     |     | ห้างสรรพสินค้าเซ็น, ท็อป ซูเปอร์มาร์เก็ต,        |
|                     |     | ร้านเพาเวอร์บาย, บีทูเอส, ซูเปอร์สปอร์ต,       |
|                     |     | โฮมเวิร์ค, ออฟฟิศ ดีโปท์ (franchise), มาร์ซ   |
|                     |     | แอนด์ สเปนเซอร์ (franchise), วัตสัน(joint   |
|                     |     | venture) และบิ๊กซี ซูเปอร์เซ็นเตอร์ (joint     |
|                     |     | venture) ซึ่งเป็นรายการค้าที่เป็นปกติธุรกิจ       |
|                     |     |                                         |
|                     |     | - บริษัทฯ มีรายได้จากการให้เช่าที่ดินแก่ บริษัท บิ๊กซี |
|                     |     | ซูเปอร์เซ็นเตอร์ จำกัด (มหาชน) บริษัทในกลุ่มบริษัท |
|                     |     | เซ็นทรัล รีเทล คอร์ปอเรชั่น จำกัด              |
|                     |     | ซึ่งเป็นการเช่า                             |
|                     |     | ที่ดินบางส่วนของโครงการขอนแก่นและโครงการชลบุรี |
|                     |     | โด                                      |
|                     |     | ยอัตราค่าเช่าที่คิดนั้นเป็นไปตามหลักการที่กล่าวข้างต้น |
|                     |     |                                         |
|                     |     | - บริษัทฯ มีรายได้ค่าบริหารงานจาก บริษัท        |
|                     |     | ห้างเซ็นทรัลดีพาร์ทเม้นท์สโตร์ จำกัด             |
|                     |     | (เจ้าของธุรกิจห้างสรรพสินค้าเซ็นทรัล (CDS)      |
|                     |     | ซึ่งเป็นบริษัทในกลุ่มของบริษัท เซ็นทรัล รีเทล       |
|                     |     | คอร์ปอเรชั่น จำกัด)                         |
|                     |     | เนื่องจากกา                               |
|                     |     | รเรียกคืนค่าตอบแทนผู้บริหารจากการมีผู้บริหารร่วมกัน |
+---------------------+-----+-----------------------------------------+
| 1.2 กลุ่มบริษัท         | 79  | - บริษัทฯ มีรายได้ค่าเช่า ค่าบริการ             |
| เซ็นทรัลมาร์เก็ตติ้งกรุ๊ป   |     | ค่าบริการสาธารณูปโภค และรายได้อื่น ๆ          |
| จำกัด (CMG)          |     | จากการให้เช่าพื้นที่ในศูนย์การค้าแก่ธุรกิจในกลุ่มบริษัท |
|                     |     | เซ็นทรัลมาร์เก็ตติ้งกรุ๊ป จำกัด ซึ่งดำเนินธุรกิจ      |
| (กลุ่ม                |     | นำเข้า, ผลิต, จัดจำหน่าย                    |
| จิราธิวัฒน์เป็นผู้ถือหุ้นใหญ่) |     | และขายสินค้าอุปโภคและบริโภคทั้งที่เป็น           |
|                     |     | International Brands และ House Brands   |
|                     |     | ประกอบด้วย                               |
|                     |     |                                         |
|                     |     | 1.  สินค้าประเภทเสื้อผ้า เครื่องประดับ เช่น      |
|                     |     |     Guess, Calvin Klein, Lee, FCUK,     |
|                     |     |     G2000, U2                           |
|                     |     |                                         |
|                     |     | 2.  สินค้าประเภทเครื่องสำอาง เช่น CLARINS,   |
|                     |     |     YVESSAINTLAURENT                    |
|                     |     |                                         |
|                     |     | 3.  สินค้าประเภทนาฬิกา เช่น Guess, Casio    |
|                     |     |                                         |
|                     |     | 4.  กระเป๋าเดินทาง, อุปกรณ์กีฬา และอื่น ๆ      |
|                     |     |                                         |
|                     |     | โดยเป็นรายการค้าที่เป็นปกติธุรกิจ               |
+---------------------+-----+-----------------------------------------+
| กิจก                 | มูลค | ความจำเป็นและสมเหตุสมผล                   |
| ารและบุคคลที่เกี่ยวข้องกัน | ่ารา |                                         |
|                     | ยกา |                                         |
|                     | รระ |                                         |
|                     | หว่า |                                         |
|                     | งกัน |                                         |
|                     |     |                                         |
|                     | (ล  |                                         |
|                     | ้านบ |                                         |
|                     | าท) |                                         |
+---------------------+-----+-----------------------------------------+
| 1.3 กลุ่มบริษัท         | 24  | - บริษัทฯ มีรายได้ค่าเช่า และค่าบริการ          |
| โรงแรมเซ็นทรัลพลาซา   |     | จากการให้เช่าพื้นที่โครงการ เซ็นทรัล พลาซา      |
| จำกัด (มหาชน)        |     | ลาดพร้าว ในส่วนของ Bangkok Convention     |
|                     |     | Center แก่ บริษัท โรงแรมเซ็นทรัลพลาซา จำกัด   |
| (CHR)               |     | (มหาชน)                                 |
|                     |     | ซึ่งสัญญา                                  |
| (กลุ่ม                |     | เช่าพื้นที่เป็นสัญญาเช่าระยะยาวซึ่งมีอายุสัญญาระหว่าง |
| จิราธิวัฒน์เป็นผู้ถือหุ้นใหญ่) |     | 1 ม.ค.2535 ถึง 18 ธันวาคม 2551            |
|                     |     | ซึ่งอัตราค่าเช่าที่คิดนั้นเป็นไปตามหลักการคำนวณ     |
|                     |     | ค่าตอบแทนการให้เช่าพื้นที่ขนาดใหญ่ตามที่กล่าวข้างต้น |
|                     |     | โดยมีการคิดค่าเช่าเป็น 2 ส่วน คือ              |
|                     |     | ค่าเช่าเซ้งจ่ายในปีที่ทำสัญญาและค่าเช่ารายปี       |
+---------------------+-----+-----------------------------------------+
| 1.4 กลุ่มบริษัท เซ็นทรัล  | 84  | - บริษัทฯ มีรายได้ค่าเช่า ค่าบริการ             |
| เรสตอรองส์ กรุ๊ป จำกัด  |     | ค่าบริการสาธารณูปโภค และรายได้อื่น ๆ          |
| (CRG)               |     | จากการ                                  |
|                     |     | ให้เช่าพื้นที่ในศูนย์การค้าแก่ธุรกิจในกลุ่มบริษัทเซ็นทรัล |
| (กลุ่ม                |     | เรสตอรองส์ กรุ๊ป จำกัด                      |
| จิราธิวัฒน์เป็นผู้ถือหุ้นใหญ่) |     | ซึ่งดำเนินธุรกิจร้านอาหารฟาสต์ฟู้ดในรูปแบบตะวันตก  |
|                     |     | “Quick Service Restaurants” ได้แก่ Mister |
|                     |     | Donut, KFC, Auntie Anne’s,              |
|                     |     | Baskin-Robbins และ Pizza Hut            |
|                     |     | โดยเป็นรายการค้าที่เป็นปกติธุรกิจ               |
+---------------------+-----+-----------------------------------------+
| 1.5                 | 114 | - บริษัทฯ มีรายได้ค่าเช่า ค่าบริการ             |
| กิจก                 |     | ค่าบริการสาธารณูปโภค และรายได้อื่น ๆ          |
| ารที่มีกรรมการของบริษัทฯ |     | จากการให้เช่าพื้นที่ในศูนย์การค้าจากบริษัทอื่น ๆ     |
| เป็นผู้ถือหุ้นห           |     | ที่มีกรรมการของบริษัทฯ เป็นผู้ถือหุ้น              |
| รือดำรงตำแหน่งกรรมการ |     | และ/หรือดำตำแหน่งกรรมการอยู่ เช่น ภัตตาคารญี่ปุ่น |
|                     |     | ฟูจิ, เซน, Body Shop, ไทยพรีวิลเลจเฮลธ์แคร์   |
|                     |     | สปา, ห้องอาหารซากุระ, โฟโต้ ออง โวค, Lee   |
|                     |     | Coopers, สปาร์เกตตี แฟคทอรี่, รากาซเซ ฯลฯ   |
|                     |     | โดยเป็นรายการค้าที่เป็นปกติธุรกิจ               |
+---------------------+-----+-----------------------------------------+

2. ค่าใช้จ่ายที่จ่ายให้กับกิจการและบุคคลที่เกี่ยวข้องกัน
ประกอบด้วยค่าใช้จ่ายในการเช่าพื้นที่ในศูนย์การค้า ค่าเช่าที่ดิน และค่าใช้จ่ายในการบริหารงาน
โดยในปี 2549 บริษัทฯ มีค่าใช้จ่ายที่จ่ายให้กับกิจการที่เกี่ยวข้องกันจำนวน 160 ล้านบาท

ความจำเป็นและสมเหตุสมผลของรายการ

- การเช่าที่ดินจากกิจการที่เกี่ยวข้องกัน เกิดขึ้นเนื่องจากในบางโครงการบริษัทฯ
มีการพัฒนาโครงการขึ้นมาบนที่ดินแปลงเดียวกันกับบริษัทในกลุ่มเซ็นทรัล
เพื่อผลประโยชน์ทางการตลาด และขนาดโครงการที่เหมาะสม
ซึ่งการพัฒนาโครงการขึ้นมาบนที่ดินแปลงเดียวกันนั้น จะทำโดยให้บริษัทใดบริษัทหนึ่งเป็นผู้ซื้อ
หรือเช่าที่ดินทั้งโครงการจากเจ้าของที่ดิน และจะแบ่งที่ดินให้กันโดยการให้เช่า
หรือเช่าช่วงตามสัดส่วนพื้นที่ที่ต้องการ โดยใช้ราคาทุนบวกดอกเบี้ยที่เกิดขึ้นจริง
ซึ่งรายการส่วนใหญ่ได้เกิดขึ้นก่อนที่บริษัทฯ
จะจดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย
และได้รับการประเมินราคาของสินทรัพย์ตามเกณฑ์ที่ตลาดหลักทรัพย์ฯ กำหนดแล้ว
และการจ่ายค่าตอบแทนการเช่าที่ดินทุกรายการจะได้รับการตรวจสอบจากผู้สอบบัญชีของบริษัทฯ

- การเช่าพื้นที่ในศูนย์การค้า โดยโครงการที่บริษัทฯ ได้ลงทุนร่วมกับห้างสรรพสินค้า
อาคารจะถูกแบ่งเป็น 2 ส่วนคืออาคารศูนย์การค้าและอาคารห้างสรรพสินค้า ซึ่งในบางกรณี
บริษัทฯจะเข้าไปเช่าพื้นที่ขนาดใหญ่บนส่วนอาคารห้างสรรพสินค้า เพื่อพัฒนาเป็นพื้นที่ขาย
โดยพิจารณาถึงผลตอบแทนที่จะได้รับจาก รายได้ค่าเช่าและค่าบริการ
เปรียบเทียบกับต้นทุนค่าเช่าพื้นที่ที่บริษัทฯ ต้องจ่ายให้กับห้างสรรพสินค้าเป็นหลัก
โดยจะมีการตกลงค่าตอบแทนในการให้เช่าพื้นที่ขนาดใหญ่กันตั้งแต่ขั้นตอนการออกแบบโครงการ
โดยใช้หลักการเดียวกันกับกรณีที่บริษัทฯ ให้เช่าพื้นที่ขนาดใหญ่แก่กิจการที่เกี่ยวข้องกัน
ซึ่งรายการส่วนใหญ่ได้เกิดขึ้นก่อนที่บริษัทฯ
จะจดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย
และได้รับการประเมินราคาของสินทรัพย์ตามเกณฑ์ที่ตลาดหลักทรัพย์ฯ กำหนดแล้ว
และค่าตอบแทนการเช่าพื้นที่ใหญ่ทุกรายการจะได้รับการตรวจสอบจากผู้สอบบัญชีของบริษัทฯ

- การว่าจ้างกิจการที่เกี่ยวข้องกันเป็นที่ปรึกษาทางธุรกิจ บริษัทฯ
พิจารณาจากประสบการณ์ในการบริหารงานด้านการค้าปลีก
ประกอบกับความเข้าใจในลักษณะการประกอบธุรกิจ และกลยุทธ์ของบริษัทฯ เป็นสำคัญ
โดยอัตราค่าบริหารงานที่บริษัทฯ
จ่ายให้กับกิจการที่เกี่ยวข้องกันเป็นอัตราที่สามารถเทียบเคียงกับอัตราที่ผู้ให้บริการเรียกเก็บจากผู้รับบริการรายอื่น

- การทำประกันภัยกับบริษัทที่เกี่ยวข้องกันเป็นรายการที่เป็นปกติธุรกิจตามเงื่อนไขการค้าทั่วไป
ภายใต้ระเบียบว่าด้วยการคัดเลือกบริษัทนายหน้าประกันภัยของบริษัทฯ
โดยจะมีการนำส่งข้อมูลที่เกี่ยวข้องและจำเป็นต่อการเสนอราคาให้แก่ทุกบริษัทอย่างครบถ้วนและเท่าเทียมกัน
และทำการเปรียบเทียบราคาจากนายหน้าประกันภัยที่มีมาตรฐานไม่น้อยกว่า 3 ราย
เพื่อทำการคัดเลือกโดยคณะกรรมการคัดเลือกบริษัทนายหน้าประกันภัย
ภายใต้ความเห็นชอบของกรรมการอิสระ
ซึ่งคณะกรรมการคัดเลือกจะไม่มีกรรมการหรือผู้บริหารของบริษัทฯ
ที่มีส่วนได้เสียและเป็นบุคคลที่เกี่ยวข้องกันเข้าร่วมในการพิจารณาคัดเลือก นอกจากนี้
การทำประกันภัยกับบริษัทที่เกี่ยวข้องยังช่วยให้บริษัทสามารถประหยัดค่าเบี้ยประกันภัยลงในขณะที่ได้เงื่อนไขความคุ้มครองที่สูงขึ้น
อันเนื่องมาจากมูลค่าทรัพย์สินโดยรวมของบริษัทในกลุ่มเซ็นทรัลที่มีมูลค่าสูง
จึงมีอำนาจต่อรองกับบริษัทประกันภัยที่สูงขึ้น
และในกรณีที่บริษัทจำเป็นต้องเรียกร้องเงินชดเชยจากบริษัทประกันภัย
บริษัทมั่นใจว่าจะได้รับความช่วยเหลือในการเจรจาต่อรองอย่างเต็มที่

ลักษณะรายการค่าใช้จ่ายที่จ่ายให้กับกิจการและบุคคลที่เกี่ยวข้องกัน

1.  บริษัทฯ เช่าที่ดินจาก บริษัท ห้างเซ็นทรัลดีพาร์ทเม้นท์สโตร์ จำกัด
    เพื่อเป็นที่ตั้งศูนย์การค้าในโครงการเซ็นทรัลพลาซา รามอินทรา และเซ็นทรัลพลาซา ปิ่นเกล้า

2.  บริษัทฯ เช่าช่วงที่ดินจาก บริษัท เซ็นทรัลอินเตอร์พัฒนา จำกัด
    เพื่อเป็นที่ตั้งศูนย์การค้าในโครงการเซ็นทรัลพลาซา ลาดพร้าว
    (เจ้าของกรรมสิทธิ์ที่ดินคือการรถไฟแห่งประเทศไทย)

3.  บริษัทฯ เช่าช่วงที่ดินจาก บริษัท เซ็นทรัลพัทยา จำกัด
    เพื่อเป็นที่ตั้งศูนย์การค้าในโครงการเซ็นทรัลเฟสติวัล เซ็นเตอร์ พัทยา
    (เจ้าของกรรมสิทธิ์ที่ดินเป็นบุคคลธรรมดา)

4.  บริษัทฯ เช่าพื้นที่บางส่วนในอาคารของ บริษัท ห้างเซ็นทรัลดีพาร์ทเม้นท์สโตร์ จำกัด
    ในโครงการ เซ็นทรัล พลาซา ลาดพร้าว, เซ็นทรัลพลาซา ปิ่นเกล้า และเซ็นทรัล พลาซา
    รัชดา พระราม 3 เพื่อนำพื้นที่มาพัฒนาเป็นพื้นที่ขายเพิ่มเติมจากส่วนที่บริษัทฯ
    เป็นเจ้าของกรรมสิทธิ์หรือสิทธิการเช่าที่ดิน

  (2.5) บริษัทฯ ได้ว่าจ้างให้ บริษัท ห้างเซ็นทรัลดีพาทเมนท์สโตร์ จำกัด (HCDS)
  เป็นผู้บริหารและเป็นที่ปรึกษาในการบริหารงาน ตลอดจนการกำหนดนโยบายต่างๆ
  รวมถึงการให้ข้อแนะนำที่เป็นประโยชน์ทางธุรกิจกับบริษัทฯ โดยมีอายุสัญญาตั้งแต่ 1 มกราคม
  2549 ถึงวันที่ 31 ธันวาคม 2550 โดยบริษัท ห้างเซ็นทรัลดีพาทเมนท์สโตร์ จำกัด
  มีผู้ถือหุ้นใหญ่เป็นบุคคลกลุ่มเดียวกันกับผู้ถือหุ้นใหญ่ของบริษัทฯ คือ กลุ่มจิราธิวัฒน์
  (บุคคลธรรมดาและนิติบุคคล) ซึ่งตามสัญญาดังกล่าวนี้ บริษัทฯ จะต้องชำระค่าบริการให้กับ บริษัท
  ห้างเซ็นทรัล ดีพาทเมนท์สโตร์ จำกัด ในอัตรา 0.8%
  ของรายได้ค่าเช่าและค่าบริการรวมแต่ละเดือน ทั้งนี้จะต้องไม่ต่ำกว่า 3,622,500 บาท
  และไม่สูงกว่า 5,433,750 บาทต่อเดือน
  และกำหนดให้มีการปรับเพิ่มค่าบริการขั้นต่ำและขั้นสูงในอัตราร้อยละ 5 ต่อปี ทั้งนี้
  รายการดังกล่าวได้ผ่านความเห็นชอบจากคณะกรรมการตรวจสอบและคณะกรรมการบริษัท
  โดยกรรมการที่มีส่วนได้เสียมิได้ร่วมพิจารณาอนุมัติรายการดังกล่าว บริษัทฯ
  ได้ทำการเปิดเผยรายละเอียดการทำรายงานดังกล่าวข้างต้นต่อตลาดหลักทรัพย์แห่งประเทศไทย
  เมื่อวันที่ 9 ธันวาคม 2548 และ 23 กุมภาพันธ์ 2549 ตามลำดับ

  (2.6) ในปี 2549 บริษัทฯ ได้ทำประกันภัยศูนย์การค้าและอาคารสำนักงาน
  เพื่อคุ้มครองความเสี่ยงภัย อันมีสาเหตุมาจากอุบัติเหตุ อุบัติภัย และภัยอื่นๆ กับบริษัท ซี จี
  โบรกเกอร์ จำกัด
  ผู้ประกอบธุรกิจบริษัทนายหน้าประกันภัยที่มีผู้ถือหุ้นใหญ่เป็นบุคคลกลุ่มเดียวกันกับผู้ถือหุ้นใหญ่ของบริษัท
  คือ กลุ่มจิราธิวัฒน์ (บุคคลธรรมดาและนิติบุคคล) มูลค่ารายการรวม 53.9 ล้านบาท

  3. การกู้ยืมและการให้กู้ยืมกับกิจการและบุคคลที่เกี่ยวข้องกัน

นโยบายการกู้ยืมและการให้กู้ยืมกับกิจการและบุคคลที่เกี่ยวข้องกัน

รายการกู้ยืมและให้กู้ยืมทุกรายการจะต้องอยู่ภายใต้นโยบายการกู้ยืมและการให้กู้ยืมกับกิจการหรือบุคคลที่เกี่ยวข้องของบริษัทฯ
ดังรายละเอียดต่อไปนี้

  - กรณีการกู้ยืมและการให้กู้ยืมแก่บริษัทย่อย (ซึ่งบริษัทถือหุ้นร้อยละ 99.99)

บริษัทมีนโยบายให้บริษัทย่อยกู้ยืมเงินจากบริษัทฯ ได้ ในกรณีที่มีความต้องการใช้เงิน
ในขณะเดียวกันบริษัทย่อยสามารถให้เงินกู้ยืมแก่บริษัทฯ ได้
หากบริษัทย่อยมีเงินเหลือและบริษัทมีความต้องการใช้เงินกู้จากบริษัทย่อย
โดยจะเปิดเป็นบัญชีเดินสะพัดระหว่างกัน และจัดทำตั๋วสัญญาใช้เงินเป็นหลักฐานการกู้ยืมระหว่างกัน
อัตราดอกเบี้ยที่ใช้จะอ้างอิงกับอัตราดอกเบี้ยในตลาด โดยผู้อนุมัติรายการระหว่างกัน ได้แก่
ผู้อำนวยการฝ่ายการเงิน รองกรรมการผู้จัดการใหญ่สายงานการเงินและบัญชี
และกรรมการผู้จัดการใหญ่ ตามลำดับ

  - กรณีการกู้ยืมและการให้กู้ยืมแก่บริษัทร่วมค้า (ซึ่งบริษัทถือหุ้นตั้งแต่ร้อยละ 50 แต่น้อยกว่า
  ร้อยละ 99.99)

บริษัทมีนโยบายให้บริษัทร่วมค้าหาแหล่งเงินกู้ของตัวเอง
เว้นแต่กรณีมีความจำเป็นเร่งด่วนที่จะใช้เงินบริษัทร่วมค้าจะกู้จากผู้ถือหุ้นตามสัดส่วนการถือหุ้น
โดยผ่านการอนุมัติรายการจากรองกรรมการผู้จัดการใหญ่สายงานการเงินและบัญชี
กรรมการผู้จัดการใหญ่ และคณะกรรมการบริษัท ตามลำดับ
และมีการจัดทำตั๋วสัญญาใช้เงินเป็นหลักฐานในการกู้ยืมระหว่างกัน
โดยอัตราดอกเบี้ยที่ใช้จะอ้างอิงกับอัตราดอกเบี้ยในตลาด

  - กรณีการกู้ยืมและการให้กู้ยืมแก่บริษัทร่วม (ซึ่งบริษัทถือหุ้นน้อยกว่าร้อยละ 50)
  หรือกิจการและบุคคลที่เกี่ยวข้องกัน

ปัจจุบันบริษัทไม่มีนโยบายที่จะให้บริษัทร่วมซึ่งบริษัทฯ ถือหุ้นในสัดส่วนที่ต่ำกว่าร้อยละ 50
หรือกิจการและบุคคลที่เกี่ยวข้องกัน กู้ยืมเงิน โดยภายใน 5 ปีที่ผ่านมาบริษัทฯ
ไม่มีการให้กู้ยืมเงินแก่บริษัทที่มีการถือหุ้นในสัดส่วนที่ต่ำกว่าร้อยละ 50
รวมถึงกิจการและบุคคลที่เกี่ยวข้องกัน ในขณะที่ตามระเบียบหากมีการให้บริษัทร่วมกู้ยืมเงิน
การอนุมัติทำรายการจะต้องผ่านการอนุมัติจากคณะกรรมการบริษัท
และมีการจัดทำตั๋วสัญญาใช้เงินเป็นหลักฐานการกู้ยืมระหว่างกัน
อัตราดอกเบี้ยที่ใช้จะอ้างอิงกับอัตราดอกเบี้ยในตลาด

ลักษณะรายการกู้ยืมและให้กู้ยืมกับกิจการและบุคคลที่เกี่ยวข้องกัน

(3.1) เงินกู้ยืมจากบริษัทย่อยและกิจการที่เกี่ยวข้องกัน

ณ สิ้นปี 2549 บริษัทฯ มียอดเงินกู้ยืมจากบริษัทย่อยและบริษัทร่วมค้าเป็นจำนวน 5,853 ล้านบาท
ดังแสดงในงบการเงินเฉพาะบริษัท และมียอดเงินกู้ยืมจากบริษัทร่วมค้าเป็นจำนวน 3 ล้านบาท
ดังแสดงในงบการเงินรวม โดยรายการเงินกู้ยืมดังกล่าว เป็นเงินให้กู้ยืมประเภทไม่มีหลักประกัน
และมีกำหนดชำระคืนเมื่อทวงถาม คิดดอกเบี้ยในอัตราเงินฝากประจำของธนาคารประเภท 3 เดือน
(ดังรายละเอียดในหมายเหตุประกอบงบการเงิน ข้อ 4)

(3.2) เงินให้กู้ยืมแก่บริษัทย่อยและบริษัทร่วมค้า

ณ สิ้นปี 2549 บริษัทฯ มียอดเงินให้กู้ยืมแก่บริษัทย่อยและบริษัทร่วมค้าตามงบการเงินเฉพาะบริษัท
จำนวน 4,744 ล้านบาท เป็นการให้กู้ยืมแก่บริษัทย่อยและบริษัทร่วมค้า
โดยมีวัตถุประสงค์หลักเพื่อใช้ในการพัฒนาโครงการซึ่งเป็นปกติธุรกิจ
และมียอดเงินให้กู้ยืมแก่บริษัทร่วมค้าตามงบการเงินรวมจำนวน 10 ล้านบาท เป็นการให้กู้ยืมแก่
บริษัท เซ็นทรัลพัฒนา ชลบุรี จำกัด ซึ่งเป็นการให้กู้ยืมระยะสั้น ประเภทไม่มีหลักประกัน
และมีกำหนดชำระคืนเมื่อทวงถาม บริษัทฯ คิดอัตราดอกเบี้ยในอัตราเงินกู้ยืมจากธนาคารของบริษัท
(ดังรายละเอียดในหมายเหตุประกอบงบการเงินข้อ 4)

กรณีที่บริษัทฯ มีการให้กู้ยืมแก่ บริษัท สยาม รีเทล ดีเวลล็อปเม้นท์ จำกัด (บริษัทร่วมที่บริษัทฯ
ถือหุ้น 15%) จำนวน 162.7 ล้านบาท
เป็นการให้เงินกู้ยืมเพื่อใช้ในการพัฒนาโครงการตามสัดส่วนการถือหุ้น
แต่เนื่องจากบริษัทร่วมดังกล่าวอยู่ในกระบวนการปรับโครงสร้างหนี้ตามแผนฟื้นฟู ซึ่งบริษัทฯ
มีโอกาสจะได้รับชำระหนี้บางส่วนในอนาคต
แต่ไม่สามารถกำหนดเวลาและประมาณการจำนวนเงินที่บริษัทฯ จะได้รับชำระหนี้ดังกล่าวได้
จึงมีการตั้งสำรองหนี้สูญเต็มจำนวน ซึ่งปัจจุบันไม่มีนโยบายให้เงินกู้แก่บริษัทร่วมเพิ่มเติมอีก

4. การค้ำประกันหนี้สินให้กับกิจการและบุคคลที่เกี่ยวข้องกัน

ความจำเป็นและความสมเหตุสมผลของรายการ

บริษัทฯ มีนโยบายค้ำประกันให้แก่บริษัทย่อย ตามสัดส่วนการถือหุ้นของบริษัทฯ
และไม่มีนโยบายวางหลักประกันเพื่อค้ำประกันหนี้สินใดๆ ให้กับบริษัทย่อย บริษัทฯ
จะค้ำประกันให้ในฐานะบริษัทแม่เท่านั้น
และมีการเรียกเก็บค่าธรรมเนียมการค้ำประกันจากบริษัทนั้นๆ

ณ วันที่ 31 ธันวาคม 2549 บริษัทฯ มีภาระการค้ำประกันแก่บุคคลที่เกี่ยวโยงกัน อยู่ 3 ประเภท
ดังต่อไปนี้

(4.1) ภาระค้ำประกันเงินกู้ให้กับบริษัทย่อย ตามภาระหนี้คงเหลือ ณ 31 ธันวาคม 2549 รวม
4,462 ล้านบาท ประกอบด้วยภาระค้ำประกันต่อกองทุนรวมธุรกิจไทย 4 และกองทุนรวมธุรกิจไทย
5 จำนวน 3,291 ล้านบาท และ 1,171 ล้านบาท ตามลำดับ

(4.2) ภาระค้ำประกันวงเงินเบิกเกินบัญชีให้กับบริษัทย่อย จำนวน 74 ล้านบาท (ภาระหนี้คงเหลือ
ณ 31 ธันวาคม 2549 รวม 12 ล้านบาท)

(4.3) ภาระค้ำประกันวงเงินค้ำประกันสาธารณูปโภคของบริษัทย่อยกับธนาคารพาณิชย์ไทย รวม
132 ล้านบาท

ขั้นตอนการอนุมัติทำรายการที่เกี่ยวโยงกัน

นอกจากการอนุมัติการทำรายการตามระบบงาน จากผู้มีอำนาจตามสายงานที่รับผิดชอบในเรื่องนั้นๆ
ผู้มีหน้าที่รับผิดชอบหลักในการทำธุรกรรมที่เป็นรายการที่เกี่ยวโยงกับบริษัท/บุคคลที่เกี่ยวโยงกันต่างต้องตระหนักถึงความขัดแย้งทางผลประโยชน์ที่อาจเกิดขึ้น
และต้องใช้ความระมัดระวังในการทำรายการเพื่อก่อให้เกิดประโยชน์สูงสุดต่อบริษัทเสมือนการทำรายการกับบุคคลภายนอก
รวมถึงกระบวนการอนุมัติต้องโปร่งใสและเป็นไปตามกฎ ระเบียบ
ข้อบังคับของตลาดหลักทรัพย์แห่งประเทศไทย โดยบริษัทฯ
ได้กำหนดแนวทางในการทำธุกรรมที่เกี่ยวโยงกันโดยยึดมูลค่าของรายการเป็นหลัก
คือรายการที่เกี่ยวโยงกันที่มีมูลค่ามากกว่า 1 ล้านบาท
จะต้องได้รับการพิจารณารายการและให้ความเห็นชอบจากผู้อำนวยการฝ่ายการเงินก่อนเข้าทำรายการทุกครั้ง
และกรณีที่ผู้อำนวยการฝ่ายการเงินพิจารณาว่ารายการที่เกี่ยวโยงกันนั้นจะต้องเปิดเผยต่อตลาดหลักทรัพย์แห่งประเทศไทย
และ/หรือขออนุมัติจากคณะกรรมการบริษัท และ/หรือขออนุมัติจากที่ประชุมผู้ถือหุ้น
ผู้รับผิดชอบจะต้องดำเนินการแจ้งการทำรายการต่อตลาดหลักทรัพย์แห่งประเทศไทย
และ/หรือขออนุมัติตามลำดับขั้นตอนต่อไป
ตามข้อกำหนดของตลาดหลักทรัพย์แห่งประเทศไทยอย่างครบถ้วนก่อนเข้าทำ รายการ
ซึ่งขั้นตอนดังกล่าวทั้งหมดได้กำหนดอยู่ในระเบียบของบริษัทว่าด้วยเรื่อง
“ระเบียบว่าด้วยการทำธุรกรรมกับบริษัท/บุคคล ที่เกี่ยวโยงกัน”
และผู้ที่เกี่ยวข้องทุกฝ่ายต้องลงนามรับทราบและทำความเข้าใจซึ่งหากมีการละเลยหรือไม่ปฏิบัติตามข้อกำหนดจะถือเป็นการกระทำผิดระเบียบของบริษัท
นอกจากนี้ กรรมการและผู้บริหารจะต้องลงนามรับรองทุกๆ
สิ้นปีว่าในปีที่ผ่านมาไม่มีการทำรายการที่มีความขัดแย้งทางผลประโยชน์
หรือหากมีก็ได้ดำเนินการตามข้อกำหนดของตลาดหลักทรัพย์ฯ เรียบร้อยแล้ว

นโยบายหรือแนวโน้มการทำรายการระหว่างกันในอนาคต

บริษัทคาดว่ารายการระหว่างกันกับกิจการและบุคคลที่อาจมีความขัดแย้งมีแนวโน้มที่จะเกิดขึ้นอย่างต่อเนื่องในอนาคต
โดยนโยบายหรือแนวโน้มการทำรายการระหว่างกันในอนาคตยังคงมีลักษณะใกล้เคียงกับปีที่ผ่านมา
เนื่องจากบริษัทในกลุ่มเซ็นทรัลล้วนอยู่ในธุรกิจค้าปลีก
รายการระหว่างกันจึงเป็นเรื่องที่หลีกเลี่ยงไม่ได้สำหรับธุรกิจของบริษัทฯ
ซึ่งส่วนใหญ่ถือเป็นรายการค้าที่เป็นปกติธุรกิจตามเงื่อนไขการค้าทั่วไปตามที่ได้กล่าวมาแล้วข้างต้น
บริษัทฯ
จึงได้วางนโยบายการทำรายการระหว่างกันกับกิจการและบุคคลที่อาจมีความขัดแย้งไว้อย่างชัดเจน
เพื่อความโปร่งใสในการประกอบธุรกิจ และเป็นแนวทางปฏิบัติให้กับผู้ที่เกี่ยวข้อง ดังนี้

1. บริษัท เซ็นทรัลพัฒนา จำกัด (มหาชน) มีนโยบายดำเนินธุรกิจพัฒนา และบริหารอสังหาริมทรัพย์
โดยเน้นการพัฒนาศูนย์การค้าในบริเวณที่สามารถให้ผลตอบแทนการลงทุนกับบริษัทอย่างคุ้มค่า
โดยบริษัทฯ จะจัดหาที่ดินที่เหมาะสม เพื่อพัฒนาโครงการโดยการซื้อ/เช่า
หรือวิธีอื่นใดจากบุคคลภายนอกโดยตรง (ยกเว้นในกรณีที่มีเหตุจำเป็น)
เพื่อให้เกิดประโยชน์สูงสุดต่อบริษัท

2. การร่วมดำเนินธุรกิจระหว่าง บริษัท เซ็นทรัลพัฒนา จำกัด (มหาชน) กับบริษัทในเครือ
บริษัทร่วม และบริษัทที่เกี่ยวข้อง (“บริษัทในกลุ่ม”)

1.  การคิดราคาค่าเช่าระยะสั้น ราคาค่าเช่าระยะยาว และรายได้อื่น ๆ จากกิจการซึ่งเป็นของ
    “บริษัทในกลุ่ม” ที่มาเช่าพื้นที่ในศูนย์การค้า ทางบริษัทฯ
    จะคิดราคาตามราคาตลาดที่คิดกับลูกค้าชั้นดี
    ทั้งนี้บริษัทจะจัดให้มีผู้สอบบัญชีรับอนุญาตให้ความเห็นถึงรายการดังกล่าวในงบการเงินประจำงวดการบัญชีด้วย

2.2 หากมีการซื้อขายที่ดินจาก “บริษัทในกลุ่ม” จะใช้นโยบายดังนี้ คือ
การซื้อขายที่ดินจากบุคคลภายนอกโดยมีวัตถุประสงค์เพื่อนำมาพัฒนาศูนย์การค้าร่วมกับธุรกิจของบริษัทในกลุ่ม
เช่น โรงแรม หรือห้างสรรพสินค้า
จะทำโดยให้บริษัทใดบริษัทหนึ่งเป็นผู้ซื้อที่ดินจากบุคคลภายนอกทั้งแปลง
และเมื่อออกแบบพัฒนาโครงการแล้วเสร็จ บริษัทผู้ซื้อที่ดินจะขายที่ดินส่วนอื่น เช่น
ส่วนที่จะพัฒนาเป็นโรงแรมหรือห้างสรรพสินค้าให้กับอีกบริษัทในราคาทุนบวกดอกเบี้ยที่เกิดขึ้นจริง
ยกเว้นในบางกรณีที่อาจจะมีการปฎิบัติโดยวิธีอื่นซึ่งสอดคล้องกับกฎ ระเบียบ
ของสำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
และ/หรือ หน่วยงานอื่นใดที่เกี่ยวข้อง เพื่อความโปร่งใส
และไม่ก่อให้เกิดความขัดแย้งทางผลประโยชน์

3.  การร่วมลงทุนระหว่างบริษัท เซ็นทรัลพัฒนา จำกัด (มหาชน)
    และห้างสรรพสินค้าในกลุ่มหรือบริษัทที่เกี่ยวข้องอื่นที่มีการก่อสร้างร่วมกัน (2.3.1 และ
    2.3.2) หรือที่มีการเช่าพื้นที่ใหญ่กับบริษัท (2.3.3)

2.3.1 การก่อสร้างระหว่างอาคารศูนย์การค้า กับอาคารห้างสรรพสินค้า

  หลักการ

-   บริษัท เซ็นทรัลพัฒนา จำกัด (มหาชน) จะเป็นเจ้าของสิทธิที่ดินในส่วนของอาคารศูนย์การค้า
    และจะทำการก่อสร้างอาคารศูนย์การค้าบนที่ดินนั้น
    ส่วนห้างสรรพสินค้าก็เป็นเจ้าของกรรมสิทธิ์ที่ดินในส่วนของอาคารห้างสรรพสินค้า
    และจะทำการก่อสร้างห้างสรรพสินค้าบนที่ดินนั้นเช่นเดียวกัน

-   ค่าที่ดิน และค่าใช้จ่ายในการก่อสร้างอาคารศูนย์การค้า ทางบริษัท เซ็นทรัลพัฒนา จำกัด
    (มหาชน) จะเป็นผู้รับผิดชอบ
    ในขณะเดียวกันค่าที่ดินและค่าใช้จ่ายในการก่อสร้างห้างสรรพสินค้า
    ทางห้างสรรพสินค้าจะเป็นผู้รับผิดชอบ

  อย่างไรก็ตามบริษัทได้กำหนดแนวทางใหม่อีกรูปแบบหนึ่ง คือ ให้บริษัท เซ็นทรัลพัฒนา
  จำกัด(มหาชน) เป็นผู้รับผิดชอบค่าที่ดิน และค่าใช้จ่ายในการก่อสร้างทั้งโครงการ
  โดยให้ห้างสรรพสินค้าเป็นผู้เช่าหลักแทนการแบ่งแยกที่ดินและการก่อสร้าง
  ซึ่งบริษัทได้ใช้นโยบายนี้สำหรับโครงการพระราม 2 ทั้งนี้การกำหนดราคา เป็นไปตามหลักการข้อ
  (2.3.3)

2.3.2 พื้นที่ร่วม ได้แก่ อาคารที่จอดรถ และพื้นที่รอบนอกอาคารศูนย์การค้า

หลักการ

  โดยทั่วไปของบริษัท เซ็นทรัลพัฒนา จำกัด (มหาชน) จะรับผิดชอบต้นทุนพื้นที่ร่วมทั้งหมด
  โดยถือเป็นบริการให้แก่ลูกค้าที่มาเช่าพื้นที่ในศูนย์การค้า สำหรับนโยบายระหว่างบริษัท
  เซ็นทรัลพัฒนา จำกัด(มหาชน) กับห้างสรรพสินค้าในกลุ่มเป็นดังนี้

1.  บริษัท เซ็นทรัลพัฒนา จำกัด (มหาชน) จะเป็นเจ้าของกรรมสิทธิ์และรับผิดชอบค่าที่ดินพื้นที่ร่วม

2.  ห้างสรรพสินค้าจะร่วมรับผิดชอบค่าก่อสร้างตามแนวทางตลาด(Market Practice)
    ซึ่งเคยถือปฏิบัติมาดังนี้

-   อาคารที่จอดรถ :
    ร่วมรับผิดชอบไม่น้อยกว่ากึ่งหนึ่งของค่าก่อสร้างในส่วนที่ห้างสรรพสินค้าจะต้องจัดให้มีขึ้น
    ตามกฎหมาย

-   พื้นที่ร่วม : ร่วมรับผิดชอบตามสัดส่วนของพื้นที่ทั้งหมด (GROSS AREA)

3.  การบำรุงรักษาจะดำเนินการโดยบริษัท เซ็นทรัลพัฒนา จำกัด(มหาชน)
    และเรียกเก็บค่าบริการจากห้างสรรพสินค้าตามต้นทุนที่เกิดขึ้นจริง

-   สำหรับอาคารที่จอดรถ :
    เรียกเก็บตามสัดส่วนของพื้นที่จอดรถที่ห้างสรรพสินค้าจำเป็นต้องมีตามกฎหมาย

-   พื้นที่ร่วม : เรียกเก็บตามสัดส่วนพื้นที่ทั้งหมด (GROSS AREA)

  ยกเว้นกรณีที่บริษัทเป็นผู้รับผิดชอบค่าที่ดิน และค่าใช้จ่ายในการก่อสร้างทั้งโครงการ อันได้แก่
  โครงการเซ็นทรัล พลาซา พระราม 2 บริษัทจะรับผิดชอบต้นทุนพื้นที่ร่วมทั้งหมด
  ซึ่งห้างสรรพสินค้าจะได้รับการปฎิบัติเสมือนลูกค้าที่มาเช่าพื้นที่ในศูนย์การค้า

2.3.3 หากมีการเช่าพื้นที่ใหญ่ซึ่งมีการตกลงกันตั้งแต่ออกแบบแปลนโครงการ, การคิดราคาเช่า
จะใช้ต้นทุน การก่อสร้างเป็นหลักโดยค่าเช่าจะคำนวณจากการรวมต้นทุนของ

-   ราคาต้นทุนของที่ดิน และค่าก่อสร้าง (รวมดอกเบี้ยในช่วงก่อสร้าง) เฉลี่ยของพื้นที่นั้น

-   ราคาทุนของงานระบบของพื้นที่นั้น

-   ต้นทุนจัดสรรของพื้นที่ร่วม

-   บวกค่าใช้จ่ายในการดำเนินงาน

    3.  การให้บริการหรือรับบริการ การซื้อหรือจำหน่ายทรัพย์สิน และธุรกรรมอื่น ๆ
        ที่เกิดขึ้นระหว่างบริษัทฯ
        กับกิจการหรือบุคคลที่เกี่ยวข้องกันจะมีการกำหนดอัตราค่าตอบแทนตามราคาตลาดหรือเทียบเคียงกับที่บริษัทฯ
        พึงจะได้รับหรือให้กับบุคคลทั่วไป ทั้งนี้
        หากรายการดังกล่าวไม่สามารถอ้างอิงราคาตลาดหรือเงื่อนไขการค้าตามปกติธุรกิจได้
        บริษัทฯ
        จะปฏิบัติตามหลักเกณฑ์การดำเนินการเกี่ยวกับรายการที่เกี่ยวโยงกันตามข้อกำหนดของตลาดหลักทรัพย์แห่งประเทศไทย